**IKASLEEN ANTOLAKETA**

Taldeko lanaren eta elkarlanaren emaitza positiboak hain dira ebidenteak, taldekatze mota desberdinak gauzatu behar ditugula ez dugula zalantzan ere jartzen. Ikasleek bakarka lan egiten ikasi behar dute, hausnarketa eta garapen pertsonala indartuz. Bide batez, gaitasun sozialak eta elkarbizitza jokabideak ere sustatu behar direla argi dago; gizartean eraginkortasunez parte hartu eta erlazionatzeko/komunikatzeko konpetentziak garatu behar dituzte eta.

Aldagai hauek kontutan hartuko dira taldeak osatzerako garaian:

* Osaera: talde homogenoak - talde heterogenoak
* Mugikortasuna: talde finkoak - talde mugikorrak edo malguak
* Neurria: talde handia (gela,zikloa), talde txikia, lagun bakarrekoa

Taldekatzeak edukien eta jarduera motaren arabera erabakiko dira, ikaskuntza-estilo eta erritmo desberdinei erantzuna ematen saiatuz. Horretarako, ikasleen ezaugarriak kontuan hartuko dira, denontzako positiboak izango diren eraginak sortzeaz arduratuz.

Taldearen tamainak asko baldintzatzen du gelan erabiliko ditugun dinamikak, baita ikasleen ezaugarriek ere. Dena den, talde heterogeneak lehenestea ontzat ematen da. Taldekatze mota hauek ikasleari egokitutako irakaskuntza-mota batean oinarritzen dira; aitzitik, antolamendu-egitura homogenoetako irakaskuntza selektiboa da. Talde heterogenoei atxikitako funtzio sozializatzaileaz gain elkarlanean oinarritutako ikaskuntza eta ikasleen arteko laguntza bultzatzen da, horrela irakaslearen nahiz ikaslearen errendimendu eta motibazio handiagoa lortuz. Talde homogenoak sortzeak etiketak ezartzeko eta autoestiman negatiboki eragiteko arriskua sortzen du eta momentu puntualetan soilik erabiltzea kontsideratzen da, oro har,

Talde-banaketa egokienak, beraz, malgutasunagatik karakterizatuak egongo dira. Bakarkako edo taldeko lan-proposamenak orekatuta egon behar dira eta lan progresiboa eta sistematikoa ahalbidetuko dute,